226 
Forhold tages i Betragtning, er der dog for visse Arters Vedkom¬ 
mende saa stor Forskel mellem den Hyppighed pr. m 2 , der frem- 
gaar af Biol. Stations 18 Prøver, og den, som fremgaar af vore 
1091 Prøver, at det vil være berettiget at slutte, at det Billede 
af Hyppigheden, der faas af de førstnævnte Prøver, ikke er helt 
korrekt. Det gælder navnlig de 4 smaa Muslingearter, Abra alba, 
Corbula gibba, Nucula nitida og Cultellus pellucidus, særlig den 
sidstnævnte. Kaster man et Blik paa Listerne over Prøvernes Ind¬ 
hold, vil man se, at alle disse hyppige Arter vel er jævnt udbredte 
over det paagældende Dyresamfund, for saavidt som de findes i 
saa godt som alle Prøver, og der er altsaa ikke noget større sam¬ 
menhængende Omraade, hvor en eller flere af Arterne mangler. 
Men medens der i nogle Prøver er 1—2 Individer, er deri andre 
20—40, ja undertiden over 50; og meget ofte ligger der adskil¬ 
lige Prøver med et saadant højt Individantal af en Art ved Siden 
af hinanden, medens der ligeledes ofte ligger en Del Prøver med smaa 
Individantal samlede. Disse Arter er altsaa udbredt paa den Maade, 
at de er fordelt over hele Samfundet, men der er en hel Del Om- 
raader, „Øer“, hvor de ligger tættere. Tages der nu et ringe An¬ 
tal Prøver indenfor et saadant Dyresamfund, vil man risikere, at 
ingen af Prøverne træffer de Omraader, hvor en Art ligger særlig 
tæt, og for denne Arts Vedkommende vil Prøverne da vise for ringe 
Hyppighed; hvis omvendt en stor Del af Prøverne træffer de tæt¬ 
befolkede Omraader, vil de for den paagældende Art vise en for 
stor Hyppighed. Da de tætbefolkede Omraader synes at dække 
det mindste Areal, vil der være størst Sandsynlighed for, at et 
ringe Antal Prøver overvejende træffer de tyndt befolkede Om¬ 
raader og derfor for de fleste Arters Vedkommende viser for ringe 
Hyppighed. Man skulde derfor paa Forhaand vente, at Biologisk 
Stations Prøver gav en for ringe Hyppighed. Og sammenligner 
man Antallet pr. m~ fra Stationens Prøver og fra vore Prøver, 
viser det sig ogsaa, med en enkelt Undtagelse, Cultellus pellucidus, 
at Biologisk Stations Tal er de laveste. For Acera bullatas Ved¬ 
kommende maa gøres den Bemærkning, at der i de første 930 
Prøver ikke fandtes een eneste, medens den til Gengæld var over- 
maade talrig i de resterende 570. De førstnævnte Prøver omfatter 
Bredningen øst for en Linie fra Holmtange Hage til Blinde Røn. 
I dette Omraade forekom altsaa paa det paagældende Tidspunkt 
